Angrep

Her har mange forsvunnet fra de to siste Sogndal-sesongene, og det er å begynne litt på nytt. Trolig blir det Martin Ramsland og Ole Amund Sveen (bildet) Eirik Bakke må stole på. De to scoret 12 mål totalt forrige sesong. Og det er trolig for lite hvis Sogndal skal overleve i Eliteserien 2017. Den sportslige ledelsen har stor tro på at danske Kasper Nissen (19) kan spille seg inn på laget allerede denne sesongen. Sogndal trenger en målscorer, og hvis det finnes midler til å forsterke laget så er det i denne lagdelen det vil skje, etter det VG forstår.